b'\n_START_ARTICLE_\nDavid Foster\n_START_SECTION_\nKarriere\n_START_PARAGRAPH_\nFoster spilte keyboard i popgruppen Skylark, som hadde en hit med sangen Wildflower i 1972.  Han har jobbet som produsent for The Bee Gees, John Lennon, Michael Bubl\xc3\xa9, Clay Aiken, Josh Groban, Katharine McPhee, C\xc3\xa9line Dion, Barbra Streisand, Kenny Rogers, Faith Hill, The Corrs, George Harrison, Ronnie Hawkins, Chicago, Earth, Wind & Fire, Chaka Khan, Filippa Giordano, Laura Pausini, Whitney Houston, Michael Jackson, Brandy, Luis Miguel, Fred Norris, Richard Marx, Mariah Carey, Destiny\'s Child, Vanessa Williams, Anne Murray, Olivia Newton-John, Andrea Bocelli, Deborah Blando, Lisa Marie Presley, Lara Fabian, Dolly Parton, Julio Iglesias, Gordon Lightfoot, Madonna, All-4-One, Ricardo Montaner, Al Jarreau, Kenny Loggins, Natalie Cole, Yolanda Adams, The Tubes, Peter Cetera og mange andre._NEWLINE_Han produserte debut-albumene til The Corrs, Michael Bubl\xc3\xa9, Renee Olstead og Josh Groban, som ble utgitt p\xc3\xa5 hans eget plateselskap, 143 Records, og distribuert gjennom Warner Music.  Han var ogs\xc3\xa5 en av produsentene av John Stevens\' debut-CD, Red._NEWLINE_Foster komponerte musikken til filmen St. Elmo\'s Fire, inkludert "Love theme from St. Elmo\'s Fire" som ble nr. 15 p\xc3\xa5 poplisten i USA. _NEWLINE_Han samarbeidet med Linda Thompson (som han da var gift med) p\xc3\xa5 sangen "I Have Nothing" sunget av Whitney Houston i filmen The Bodyguard fra 1992. Paret ble for denne sangen nominert til en Grammy Award og en Academy Award for beste sang. Sammen med Kenneth "Babyface" Edmonds, komponerte Foster The Power of the Dream som var den offisielle OL-sangen p\xc3\xa5 sommer-OL i 1996. Thompson skrev teksten, og sangen ble sunget av C\xc3\xa9line Dion. Foster komponerte ogs\xc3\xa5 Winter Games til vinter-OL i 1988._NEWLINE_I 2007 produserte Foster sangen Body Language for MTVs The Hills med Heidi Montag.\n_START_SECTION_\nPriser\n_START_PARAGRAPH_\nI 1995 mottok Foster Order of British Columbia, den h\xc3\xb8yeste ordenen i hans hjemmeprovins Britisk Columbia. Foster ble Officer of the Order of Canada i 2006._NEWLINE_Foster har vunnet femten Grammy Awards og har v\xc3\xa6rt nominert totalt 42 ganger. Han har v\xc3\xa6rt nominert tre ganger for Academy Award for beste sang og vunnet en Golden Globe Award for sangen "The Prayer" fra filmen Quest for Camelot.'